**[Ο ΙΣΑ στηρίζει τις κινητοποιήσεις των ελευθεροεπαγγελματιών, κατά του φορολογικού νομοσχεδίου στις 5-12-2023](https://www.isathens.gr/syndikal/10840-stirixi-isa-stous-eleutheroepaglematies-epistimones.html)**

02 Δεκεμβρίου 2023

Ο Ιατρικός Σύλλογος Αθηνών στηρίζει τις κινητοποιήσεις των Ελευθεροεπαγγελματιών – Επιστημόνων – Επαγγελματοβιοτεχνών – Εμπόρων, ΤΕΕ και ΟΕΕ, κατά του φορολογικού νομοσχεδίου, την Τρίτη 5-12-2023.

Τα νέα φορολογικά μέτρα, δεν καταπολεμούν, τη φοροδιαφυγή, αντίθετα, πλήττουν τους ελεύθερους επαγγελματίες, τους επιστήμονες και τις μικρομεσαίες επιχειρήσεις, που ασκούν ατομικά τη δραστηριότητά τους.

Το οριζόντιο μέτρο της φορολόγησης των ελευθέρων επαγγελματιών και αυτοαπασχολούμενων με βάση ελάχιστο τεκμαιρόμενο κέρδος, μέσα από αυθαίρετες τεχνικές και διαδικασίες υπολογισμού του, δεν λύνει ουσιαστικά το πρόβλημα της φοροδιαφυγής αλλά αντίθετα διογκώνει τις φορολογικές ανισότητες με πρόσθετα φορολογικά βάρη, σε μεγάλο ποσοστό επαγγελματιών, προσθέτοντας εισοδήματα τα οποία στην πραγματικότητα δεν υφίστανται.

**ΤΟ ΓΡΑΦΕΙΟ ΤΥΠΟΥ ΤΟΥ ΙΣΑ**